Inperking: Private markte ondersteun gemeenskappe - Freshlinq
Datum van Publikasie: Woensdag 8 Julie 2020
Kleiner, private markte kon tydens die Covid-19-inperking flink en doeltreffend sorg dat behoeftige
mense voedsel ontvang.
Slegs vier dae nadat Freshlinq die private Midrand-varsproduktemark se deure op 26
Junie oopgemaak het, het die mark reeds die plaaslike gemeenskap ondersteun, veral danksy die ideale ligging van die mark.
Freshlinq het infrastruktuur opgerig en beskikbaar gemaak om voedsel aan die nieregeringsorganisasie Kamcare te skenk. Dit volg nadat Yara Africa op 28 Mei R1 miljoen aan Agri SA se surplusvoedsel-veldtog geskenk het om voedsel aan behoeftige mense te voorsien. Agri SA het met die RSA Groep, die Mike Loutfie-stigting en Freshlinq bande gesmee om te verseker dat die geld doeltreffend aangewend word.
Vir Botha is dit 'n prioriteit om 'n opbouende rol te speel in die gemeenskappe waar Freshlinq betrokke is. "Omdat ons op grondvlak met plaaslike gemeenskappe werk, kan ons sien hoe swaar die wêreldwye korona-krisis plaaslike ekonomieë en die gemeenskappe daar rondom tref. Dit is dus vir ons 'n prioriteit om ondersteuning te bied waar ons kan en 'n verskil te maak in die lewe van die mense in die gemeenskappe waar
ons betrokke is. Agri SA, die Mike Loutfie-stigting en die RSA Groep is uiters bekwame organisasies en vergemaklik ons pogings om betrokke te raak."